У 2014-м выстава беларускай праваслаўнай і каталіцкай іконы адбылася ў Венгрыі. Дзякуючы падтрымцы дыпламатаў, нам удалося прадставіць творы ў трох музейных установах гэтай краіны: у Будапешце, Солнаку і Кічкімету. Прыём і водгукі прэсы, дыпламатычнага корпусу былі вельмі цёплыя! І гэта прызнанне, адзначу, абумоўлена ўнікальнымі мастацкімі вартасцямі беларускага іканапісу. Бо толькі зараз мы пачынаем усведамляць, якую адметнасць мае наша спадчына. І дарэчы, менавіта скрыжаванне візантыйскай культуры і заходнееўрапейскага ўплыву ў беларускай іканапіснай традыцыі выклікала такую цікавасць у Ватыкане.